السلام عليكم ورحمة الله وبركاته اهلا بحضراتكم في المقطع رقم خمسمية ستة وعشرين من مقاطع حضر التجول والحلقة السادسة من حلقات تدبر سورة قاف ارجو من حضراتكم تجيبوا المصاحف. واقرا معي الاية تلاتة وعشرين
اعوذ بالله السميع العليم من الشيطان الرجيم وقال قرينه هذا ما لدي عتيد وقال الواو دي واو عطف يبقى لازم نرجع شوية عشان نمسك السياق. ارجع معي من اول الاية عشرين كده
ونفخ في الصور ذلك يوم الوعيد. وجاءت كل نفس معها سائق وشهيد لقد كنت في غفلة من هذا فكشفنا عنك غطاءك فبصرك اليوم حديد وقال قرينه هذا ما لدي عتيد
يبقى احنا دلوقتي لسة في مشهد البعث بعد ما نفخ في الصور كل نفس يعني كل انسان جاءت معها سائق يسوقها. وقيل هو عمله في الدنيا هو اللي بيسوقه. وشهيد هو
نبيه الذي كان لابد ان يتبعه. وقيل ايضا السائق هو الموت الذي ساقه من الايه من الدنيا الى الاخرة. طيب. اقرا تلاتة وعشرين وقال قرينه هذا ما لدي عتيد. قرينه يعني شيطانه
اللي كان ملازم له من الانس او من الجن شيطانه اللي اقنعه يدخن شيطانه اللي اقنعه يشرب خمرة ده اللي كان قاعد جنبه في في الجامعة ده شيطان انس اللي اقنعه يعصى ربنا او او انه يكفر. شيطان انس
او شيطان جن اللي بيوسوس له في دماغه ويجيب له الافكار. الافكار اللي بتيجي في دماغك ده ده شيطان بيوسوس لك بها وفي الحواميم احنا اخدنا تحديدا في صورة فصلت
وقيدنا لهم قرناء. جمع قرين وقيدنا لهم قرناء فزينوا لهم ما بين ايديهم وما خلفهم يبقى ربنا قيد قرناء للناس تزين وفي الحواميم ايضا تحديدا في سورة الزخرف ومن يعش عن ذكر الرحمن نقيض له شيطانا
فهو له قرين وفي الصافات القرين بيسخر من عقيدة البعث والحساب واحد في الجنة بيحكي للناس وهو قاعد معهم قال قائل منهم اني كان لي قرين. يقول ائنك لمن المصدقين. ائذا متنا وكنا ترابا وعظام
وهو قاعد في الجامعة بيحكي عن الشيطان بتاعه اللي كان في الدنيا اللي القرين بتاعه اللي كان عمال يحاول معه انه يكفر بعقيدته البعث والحساب والقريب كان بيشكك الانسان في البعث والحساب
بس هييجي يوم القيامة بقى يسلموا يعني ايه يقول يا رب الزبون اللي معي جاهز عشان يتحاسب قال يعني يبقى هو ما لوش دعوة بقى بدل كمان ما يدافع عنه ويقول يا رب انا اللي استدرجته وانا اللي اغويته. لا لا لأ
اقرا بقى تلاتة وعشرين. وقال قرينه هذا ما لدي عتيد يعني الشياطين دول هيسلموا الناس اللي هم اغوهم تسليم اهالي. احنا في مصر نسميها تسليم اهالي يعني يعني هيسلموهم بنفسهم
زي ما يكون واحد بالظبط جند واحد عشان يشتغل معه في عصابة سرقة وفي الاخر هو اللي راح سلمه للبوليس حاجة بمنتهى الندالة اربعة وعشرين وخمسة وعشرين وستة وعشرين القيا في جهنم كل كفار عنيد. مناع للخير معتد مريب
الذي جعل مع الله الها اخر فالقياه في العذاب الشديد. ربنا سيأمر السائق والشهيد بالقاء كل كفار عنيد مناع للخير معتدي مريب مشرك في العذاب مشرك يؤمر قرون يلقوهم في العذاب الشديد
قلنا السائق هو الموت او عمل الانسان بيسوق الانسان يوم القيامة والشهيد هو النبي النبي اللي كان لازم الشخص ده يتبعه مش بالضرورة سيدنا محمد عليه الصلاة والسلام لكن شخص مسلا جه
بين فترة السيد المسيح وسيدنا محمد عليه الصلاة والسلام يبقى لازم كان يؤمن بالسيد المسيح عليه الصلاة والسلام اذا كل من سيكفر بالنبي اللي كان واجب عليه ان هو يتبعه
ثم يأتيه الموت يسوقه في الى الاخرة بقى هو ده اللي اذا كفر اذا كفر يلقى في النار صفات اهل النار ايه بقى زي ما جت هنا في في الايات دي
القي في جهنم كل كفار عنيد. كفار كفار شديد الكفر صيغة مبالغة على وزن فعال عنيد هو الذي لا يريد ان يصل الى الحق. يصر على موقفه مهما كان لذلك فرعون مسلا كفار
شديد الكفر واصر على موقفه عنيد كفار عنيد اصر على موقفه حتى بعد ان رأى الايات التي جاءت الى ان جاءته سكرة الموت وهو بيغرق ها اعلن اسلامه ولا بس خلاص
ابو سفيان رغم كفره الا انه اثنى على خلق النبي صلى الله عليه وسلم. لما سألوا عنه هرقل وخرج قال له انت ازاي تشكر فيه؟ يعني ازاي تقول ان عنده اخلاق وانه ما
قال خشيت ان تقول العرب اني كذاب ثم بعد كده اسلم ثم بعد كده قاتل مع النبي صلى الله عليه وسلم وعينه فقأت عين من عيونه فقأت في غزوة الطائف
وفقد العين التانية في اليرموك وهو يقاتل الروم تحت قيادة خالد بن الوليد. وبعد كده فقد نزره كله في سبيل الله. هو ده الفرق بين الكفار العنيد وواحد كان كافر
يحارب الاسلام ثم يسلم ثم يحسن اسلامه الصفة التانية غير بعد كفارة عنيد مناع للخير يغلق المساجد يهدم المساجد. يمنع الدعاء. يمنع الدعوة. يمنع التبرعات للصامدين في وجه الاحتلال مسلا. مناع للخير. عمال يمنع الخير
كويت انه يمنع الخير معتد بيعتدي على الناس بيعتدي على حرمات الله مريب يشكك الناس في صحة الدين. خلي بالك الفرق بين الريبة والشك ايه الشك يكون بحياد الشك هو عدم التأكد من شيء. انا اشك هو نجح ولا ما نجحش؟ ما يفرقش معي الاتنين. انا محايد في الحتة دي
انما الريبة شك مع اتهام انا مرتاب في فلان يعني انا شاكك انه حرامي او شاكك انه نصاب او شاكك انه كزاب. مرتاب المريب هو اللي بيثير الريبة في قلوب الناس
يشكك الناس في نبوة محمد عليه الصلاة والسلام. يشكك الناس في صحة الدين. يشكك الناس في نسبة القرآن الى الله سبحانه وتعالى اقرا معي الاي ستة وعشرين مية وستة وعشرين
الذي جعل مع الله الها اخر يعني كمان مشرك بيشرك بالله يعبد اله اخر زي مسلا اللي بيعبد صنم معمول من الحجر او اللي بيعبد حيوان زي عباد البقر او اللي بيعبد انسان زي عباد بوذا او عباد السيد المسيح
ومسلم اسمه عبدالرحمن لكن في الحقيقة ليس عبدا للرحمن هو عبد للدولار شوف الذي جعل مع الله الها اخر قال تعس عبد الدينار وعبد الدرهم وعبد الخميصة تعس وانتكس واذا شيك فلا انتقش
تعس النبي صلى الله عليه وسلم بيدعو عليه انه يتعس يعيش تعاسة عبد الدينار يعني اللي بيعبد الفلوس الكتير. الدينار ده دينار دهب الجنيه اتباع دلوقتي وعبده الدرهم اللي بيعبد اي فلوس حتى لو قليلة
الدرهم قيمته اقل من الدينار. الدرهم فضة وعبد الخميصة اللي بيعبد الشياكة والموضة والقطيفة تعس وانتكس واذا شيك فلن انتكس يعني كل ما ييجي يقوم يقع واذا شيكا يعني اذا اذا في شوكة جت فيه فلا انتقش. ما يعرفش يشيلها بالمنقاد بالمنقاش
المنقاش اللي هو الملقاط خصوصا بيدعي عليه. يبقى حياته كرب كده وفاشل طب ما احنا ممكن نكون بنحب الفلوس ممكن نكون بنحب نلبس كويس هل الحديد ده ينطبق علينا هناك نص اخر لهذا الحديث
تعس عبد الدينار والدرهم والقطيفة والخميصة ان اعطي رضي وان لم يعطى لم يرضى يعني الخطر انك تحب الاشياء دي لدرجة انها تجعلك تغير مبادئك ترضى او لا ترضى على اساس الاشياء الدنيوية والمادية
هنا الخطر اول ما ربنا يصدر الحكم بالقاء اهل النار في النار. الخونة هيدافعوا عن نفسهم الشياطين سواء شياطين الجن او شياطين الانس هيبدأوا يدافعوا عن نفسهم. اقرا سبعة وعشرين. قال قرينه ربنا ما اطغيته
ولكن كان في ضلال بعيد القرين هيقول يا رب انا ما ليش دعوة مش انا اللي اطغيته وخليته يكفر ويعصى ده هو اللي كان فيه ضلال بعيد وعلى فكرة الشيطان كلامه صحيح الى حد كبير جدا. هو ما ضربش حد على ايده
ولا اكبر حد يكفر او يعصى ده الشيطان مش مصدق ان الناس استجابت لكلامه بالسهولة دي زي واحد بيبيع بضاعة فاسدة ويفاجئ انه بيعمل مبيعات كبيرة جدا والناس عمالة تقول لبعض والناس عمالة تيجي تشتري برضه
هو مش مصدق قلنا واحنا بنشرح الاية ستاشر ان النفس الامارة بالسوء بتوسوس بالشهوة والشيطان بيوسوس بالمعصية المرتبطة بهذه الشهوة الناس بتقع في الكفر وفي المعاصي لما وسوست الشيطان يوافق
وسوسة النفس انت لما تفتح افتحي تفتحي تفتحي طبعا تفتح الموبايل بتاعك طول النهار ماسكين موبايلاتنا احنا ها اتفرج على رقاصة او على ممثلة مبتذلة في ملابسها او حركاتها او كلامها
هل هي ضربتك على ايدك عشان تتفرج عليها هي دلوقتي اصبحت شيطان الانس بتاعك او احد شياطين الانس. هم شياطين كتير اصلا فاصبحت القرين بتاعك. او من ضمن القرناء يعني
ازاي هي معي على طول؟ اه لأ معك الموبايل على طول الموبايل طوله انت طول النهار ماسك الموبايل وبتتفرج عليه كل يوم وبتتفرج عليه هي كل يوم. ازا انت جعلتها القرين بتاعك
فهي بقت من الذين اتبعوا مش بيقول لك انفلونزا مش بيقول لك آآ آآ بيسموه ايه آآ سلابرتي يعني يعني اتبعوا من الذين اتبعوا وانت بقيت بقيت من الذين اتبعوا
ركز معي بقى مين هم الذين اتبعوا؟ الشياطين اللي ضرو الناس والناس قلدتهم ومشيت وراهم وارتكبت المعاصي وارتكبت الحرام بسببهم وبسبب نشرهم للفاحشة او كفروا بسببهم وبسبب كلامهم الناس اللي بتعمل الفيديوهات دية مش عارف مين ايه شريف ايه وبتاع ايه اللي يقعدوا يهبلوا ويقولوا كلام اهبل عشان خاطر يدخلوه في دماغ الناس
والناس اصلا ايه عندها اصلا شهوات فبتوافق الكلام ده الناس تكفر وتخرج من دين ربنا فدول الذين اتبعوا مين بقى الذين اتبعوا الناس العادية اللي ما عندهاش شخصية وبتمشي وراء كل ناعق
سيدنا علي بن ابي طالب قال الناس ثلاثة عالم رباني ومتعلم على سبيل النجاة واحد بيتعلم وفي طريق النجاة وهمج رعاع اتباع كل ناعق يميلون مع كل ريح لم يستضيئوا بنور العلم ولم
يلجأوا الى ركن وثيق دول بقى الناس الايه؟ الذين ايه؟ اتبعوا. الماشيين وراء الايه؟ المسخرة دي. وبيسموها دول نجوم المجتمع. نجوم ايه دول نجوم سبعة وعشرين قال قرينه ربنا ما اطغيته ولكن كان في ضلال بعيد بيتبرأ من الناس اللي اتبعته
بيقول انا مش مسئول عنهم ولا عن ضلالهم ولا عن كفرهم زي ما سورة البقرة وصفت الاي مية ستة وستين في البقرة اذ تبرأ الذين اتبعوا من الذين اتبعوا ورأوا العذاب وتقطعت بهم الاسباب. كلهم رأوا
العذاب وتقطعت بهم الاسباب فبدأوا يتبرأوا من بعض سبعة وعشرين قال قرينه ربنا ما اطغيته ولكن كان في ضلال بعيد. هو كان جاي جاهز اصلا يا رب انا ما عملتش معه مجهود خالص
كان في ضلال بعيد يعني كان ضايع ضايع كان في ضلال بعيد ده كان ضايع خالص جاي لي ضايع اصلا مين اللي ضيعه لما الشيطان بيقول هو جاي لي اصلا ضايع. مين اللي ضيعه
النفس ونعلم ما توسوس به نفسه. الانا دي اللي ضيعته ستاشر. ولقد اقرا ستاشر معي. ولقد خلقنا الانسان ونعلم ما توسوس به نفسه النفس هيجت الشهوة والقرين او الشيطان جمل المعصية
تمانية وعشرين قال لا تختصموا لدي وقد قدمت اليكم بالوعيد ما يبدل القول لدي وما انا بظلام للعبيد ربنا قال لهم وهم بيتبرأوا من بعض بقى وابتدوا يتخانقوا مع بعض
الذين اتبعوا من الذين اتبعوا والذين اتبعوا بيقولوا بس نرجع بس عشان نتبرع احنا منهم هم كمان ربنا قال لهم ما تتخانقوش بقى. ما تتخانقوش. قال لا تختصموا لدي ما تتخانقوش عندي هنا
لان ده اصلا مش هيفيد في اي حاجة خالص وقد قدمت اليكم بالوعيد انا قبل كده قبل ما كل ده يحصل بلغتكم الوعيد بتاعي قدمت اليكم قبل ما كله يحصل آآ تقدم عن كل ذلك الوعيد بتاعي وصل لكم
وصل لكم انكم لو استمريتم في طريق الكفر وطريق المعصية اخرتكم هتبقى النار وانتم اللي ما اهتمتوش بهذا الوعيد. لم تهتموا لم تكترثوا بهذا الوعيد ما تتخانقوش بقى. لان اصلا مش هغير كلامي. اقرا تسعة وعشرين. ما يبدل القول لدي وما انا بظلام للعبيد
ربنا حكم وقدر في سورة الاعراف وهو بيكلم الشيطان قال له ايه لمن تبعك منهم لاملأن جهنم منكم اجمعين. فربنا قال القول الذي لن يبدل انه سيملأ جهنم من الشياطين واتباع الشياطين من الانس
مايو اقرا بقى التسعة وعشرين ما يبدل القول لدي. القول ده مش هيتبدل. لان جهنم ده مش هيبدل فما تتخانقوش بقى لان كل ده ما لوش اي معنى. ده تحصيل حصري اللي بتعملوه ده
انتم بس بتعملوا تتعبوا زوركم وتتعبوا حنجرتكم وخلاص. مش هيحصل حاجة خالص مهما تبرأتم من بعض مهما اتخانقتم مع بعض كله تحصيل حاصل لان ربنا لن يغير قوله ولما هيعزب الناس هيكون لانهم يستحقوا كده فعلا مش لان ربنا بيزلم عبيده ابدا. كمل تسعة وعشرين وما انا بظلام للعبيد
واللام صيغة مبالغة بالتالي المتوقع وان ربنا كان يقول وما انا بظالم للعبيد موضوع اللمس صيغة مبالغة فلما يعني ايه معنى انه ينكر المبالغة في الفعل بس؟ هل ممكن ربنا
يكون مش ظلام لكن ظالم عادي. ظالم ظالم ظلم بسيط لكن ربنا لما بيعمل شيء بيعمل اقصاه بيسمع فهو سميع مش سامع يبصر فهو بصير. مش مبصر كذلك لو ظلم ولن يظلم
ان يكون ظالم عادي يبقى ما الذي يمنع الله سبحانه وتعالى من الظلم هل هناك من يستطيع ان يمنع الله من انه يظلم ما فيش حد يقدر حد يقدر يمنع ربنا من حاجة؟ ما حدش
طب ايه اللي يضمننا ان ربنا ما يزلمش هل ربنا حد يقدر يحط له قانون ربنا حط قانون لنفسه عمل صراط لنفسه. عشان كده في القرآن الكريم ان ربي على صراط مستقيم. ربنا عمل صراط لنفسه اللي هو ايه؟ قال النبي صلى الله عليه وسلم
قال الله تعالى يا عبادي اني حرمت الظلم على نفسي وجعلته بينكم محرما فلا تظالموا سوف لا تظالموا تلاتين يوم نقول لجهنم هل امتلأت وتقول هل من مزيد في ناس لما تقول لهم يا جماعة اللي بتعملوه ده حرام
الربا حرام يا عم كل الناس بتتعامل به خلاص معقول يعني ربنا هيدخل كل الناس دي جهنم يعني الاية ترد عليهم تقول ايه وليه لا هايخشوا كلهم طبعا مين قال لك ان جهنم هييجي وقت تزدحم وتقول يا جماعة ما فيش مكان خلاص الباقيين يخشوا بقى الجنة وخلاص ما فيش مكان. لا لا لأ. يوم نقول لجهنم
انطلاقتي تقول هل من مزيد وتسعى الناس كلها ربنا خلق الجنة تسع كل الناس. وخلق النار تسع كل الناس يوم القيامة بعد ما يدخل اهل الجنة الجنة واهل النار النار دول هيورثوا مكان دول. ودول هيورثوا مكان دول. فما تخافوش خالص
في اماكن في اماكن يوم نقول لجهنم هل امتلأت وتقول هل من مزيد اما ان الله سبحانه وتعالى يقول لجهنم ذلك فعلا ويجعلها تتكلم بصوت يسمعه الناس وده ظاهر معنى الاية
او ان دي استعارة بلاغية معناها ان لما ربنا يسأل جهنم قال امتلأت ينكشف للناس باطن جهنم ويعرفوا ان لسة في مكان انا عارف الايات صعبة اوي على قلب الواحد ها
يلا نحلي بقى نحلي بقى قبل ما واحد وتلاتين محلي معي وازلفت الجنة للمتقين غير بعيد وازلفت الجنة. يعني ازلفت يعني قربت ربنا قرب الجنة للمتقين اللي طالما سعوا اليها في الدنيا
وجاهدوا من اجلها في الدنيا وتعبوا من اجلها في الدنيا تكريما له يوم القيامة ربنا هيخليهم مستريحين ويقرب منهم الجنة ايه الجمال ده وازلفت الجنة للمتقين غير بعيد. مش غير بعيدة. لأ غير بعيد. ليه
لان تقديرها ان هنا فيه محذوف وازلفت الجنة للمتقين في مكان غير بعيد عاوز تعرف بقى اوساط اهل الجنة ما احنا شفنا اوساط اهل النار القي في جهنم كل كفار عنيد مناع للخير معتاد مريب. ده هنا بقى تعالوا نشوف بقى اوصاف اهل الجنة بقى
اتنين وتلاتين وتلاتة وتلاتين هذا ما توعدون لكل اواب حفيظ من خشي الرحمن بالغيب وجاء بقلب منيب هذا الجزاء اللي هو دخول الجنة هذا ما توعدون. هذا الجزاء هو ما توعدون
ايه ده لأ سانية واحدة يعني ايه ما توعدون؟ مش المفروض تبقى ما يوعدون هل هذا ما توعدون بس الطبيعي ان ربنا بيتكلم عن المتقين. بصيغة الغائب الطبيعي كانت تبقى هذا ما يوعدون
معي واحد وتلاتين واتنين وتلاتين مع بعض وشوفي الالتفات الرائع ده حاجة انا انهبلت النهاردة وانا بقرا الاية دي وازلفت الجنة للمتقين غير بعيد. بنتكلم على الناس اهو اسمهم المتقين
يبقى الكلام عنهم بصيغة الغائب هذا ما يوعدون لكل اواب حفيظ ودي قراءة على فكرة قراءة ابن كثير المكي وده الطبيعي المتوقع من الاية. ان ربنا بيتكلم بصيغة الغائب عن المتقين يقوم يقول هذا ما يوعدون. هم مين هم المتقين
لكن القراءة الاخرى اللي عليها الجمهور بصيغة المخاطب هذا ما توعدون لكل اواب حفيظ. لها معنيين انهم المتقين والجنة بتقرب لهم هيسمعوا هذا القول هذا ما توعدون بكل اواب حفيظ
وايضا لها معنى اخر خطير ان ربنا بيخاطبنا احنا متدبرين القرآن في القرن الواحد وعشرين واحنا بنقرا دلوقتي وبيقول لنا هذا ما توعدون لكل اواب حفيظ انت متخيل اللي حصل دلوقتي
انت بتقرأ القرآن وربنا بيقص عليك ان المتقين في الاخرة ربنا قرب لهم الجنة بصيغة الماضي. بصيغة الماضي خلي بالك وازلفت ده في الماضي. وازلفت الجنة للمتقين. فربنا بيقص عليك
ان بصيغة الماضي يعني الكلام ده حصل حاصل لا محالة بالنسبة لك انت هو هيحصل في المستقبل اه لان ياما لسة ما قامتش بالنسبة لنا في الدنيا لكن بالنسبة لله كل حاجة حدثت خلاص في علم الله
فربنا بيقول لك ان الجنة قربت للمتقين وبعدين التفت الخطاب اليك انت وانت تقرأ وقال لك هو ده الوعد اللي انت بتتوعد به دلوقتي بصيغة المضارع هذا ما توعدون دلوقتي انتم يا متدبرين في القرن الواحد وعشرين بتوعدوا بالكلام ده
هذا ما توعدون لكل اواب حفيظ. يعني ايه بقى لكل اواب؟ الاواب كثير الاوب بيقول لك ذهابا وايابا ايابا يعني راجع. رايح راجع. يبقى الاواب هو الرجاع الكثير الرجوع الى الله
يعني الاواب الشخصي اللي بيرجع كل ما يبعد. الشخص اللي بيتوب كل ما يغلط ده صح. ده معنى صح الاواب الشخص اللي بيتوب كل ما يغلط لما تدبر الواحد تدبر كلمة قواب
سورة صاد خاصة جايبة اه وصف الانبياء كلهم اوابين اصبر على ما يقولون واذكر عبدنا داوود ذا الايدي انه اواب. وصف بها سيدنا داوود ووهبنا لداوود سليمان نعم العبد انه اواب. وصف بها سيدنا سليمان
وخذ بيدك ضعفا فاضرب به ولا تحنف انا وجدناه صابرا نعم العبد انه اواب. وصف بها سيدنا ايوب دول كلهم انبياء والانبياء معصومين من ارتكاب المعاصي يبقى اواب يعني ايه؟ كثير الرجوع الى الله كثير التوبة من المعاصي
يبقى يؤوب لها معنى اخر الرجوع الى الله مش بالضرورة الرجوع عن المعصية وانما الرجوع الى ذكر الله وعدم الابتعاد عن ذكر الله. اسمعوا بقى دي رحت ادور على اواب
في السنة لقيت حديث في صحيح مسلم وبشرح النووي النووي شرحه شرح خطير قال صلى الله عليه وسلم صلاة الاوابين اذا رمضت الفصال. قال النووي في شرح صحيح مسلم ان هذا هو وقت الضحى
وقت الضحى هو ده صلاة الاوابين. صلاة الاوابين هي صلاة الضحى مش اللي بين المغرب والعشاء زي ما فيه ناس بتقول الكلام ده مش صحيح ليه صلاة الضحى اسمها صلاة الاوابين؟ عشان الفجر الساعة اربعة الصبح. اربعة الفجر
والضهر الساعة واحدة مين ده اللي هيقدر يقعد تسع ساعات ما يصليش في ناس ما تقدرش تقعد المدة دي كلها بعيدة عن الله. فتقوم مصلية في النص كده نافلة اسمها الضحى. يبقى اسمها صلاة الاوابين
عشان كثير الرجوع الى الله هنا بقى لازم نفهم ليه انا مصر ان احنا ما نفوتش ولا يوم بدون تدبر القرآن مش علشان نتمنزر في ناس طبعا احنا بنتمنزر قدام لأ
علشان الاوابين هم الناس المتعودين دايما على الرجوع الى الله وبنرجع الى الله ازاي؟ هو ربنا له مكان عشان نروح له فيه؟ لأ طبعا. ربنا لا يحده مكانه اذا الرجوع الى الله يكون بكثرة ذكر الله
وذكر الله ينقسم الى تلات اقسام رئيسية واحد تدبر القرآن قرآن بدون تدبر انا بقول لكم اهو ما تحطش امل كتير يعني الذكر هو التدبر القرآن اتنين الصلاة بخشوع هي الصلاة ذكر؟ ايوة طبعا الصلاة ذكر
ازاي الدليل ايه؟ واقم الصلاة ان الصلاة تنهى عن الفحشاء والمنكر ولذكر الله اكبر. يعني الصلاة اكبر من الفحشاء والمنكر الوصاية هي الذكر لكن الصلاة تكون بخشوع. لكن واحد بينقر صلاته اي كلام بدون خشوع. وتقول لي دي هتفيده ودي هتقربه من ربنا لأ. واحد بيقرا القرآن ومش دريان ومخه مش شغال في حاجات تانية
خالص بيقعوا بسرعة بسرعة بسرعة بسرعة بسرعة عشان يخلص. لا انا اسف جدا. لازم القرآن بتدبر. وصلاتكم بخشوع. تلاتة الدعاء والمناجاة والاذكار التلاتة دول اللي بيعملهم يبقى من الاوابين. يبقى ازاي ازاي نقضي اكتر من اربعة وعشرين ساعة من غير ما نتدبر القرآن
المسألة مش منزرة عايز تبقى من الاوابين نحافز على تدبر القرآن كل يوم وتبقى من اوابين ازاي مش تبقى من الاوابين بقى كمل الاية اتنين وتلاتين معي هذا ما توعدون. ربنا بيقول لنا احنا دلوقتي. هذا ما توعدون لكل اواب حفيظ
حفيظ محافظ على توبته لا ينقضها حفيظ محافظ على دينه وملتزم بشرع الله. حفيظ محافز على قلبه بعمل الصيانة الدورية بذكر الله اللي هو تدبر القرآن الصلاة بخشوع الذكر ومناجاة والدعاء
تلاتة وتلاتين من خشي الرحمن بالغيب وجاء بقلب منيب في صفات اهل الجنة بقى اللي خشي الرحمن الخشية خوف من عظمة المخشي انت بتخشى حد بتخشى عظمته يبقى اسمها خشي اسف. بتخاف من عظمة حد يبقى بتخشاه
سورة فاطر انما يخشى الله من عباده العلماء. يعني العلماء لما ادركوا عظمة الله بعلمهم ادركوا عظمة الله رشوه الجهلاء لما جهلوا عظمة الله لم يخشوه اذا الخشية هي خوف من عظمة المخشي
القاهرة تلاتة وتلاتين من خشي الرحمن بالغيب يعني ايه بالغيب قبل ما تتضح الامور وتقوم الساعة وان الناس ترى الحق والباطل كان هناك من يؤمن بالغيب متأكد ان بعد الموت حساب
احنا دلوقتي متأكدين ان بعد الموت ان بعد الموت في آآ بعث ولا لأ ؟ اه متأكدين. طيب وان بعد البعث فيه حساب ولا لأ ؟ اه متأكدين وان بعد الحساب اما جنة واما نار اه متأكدين. طب ايه اللي اكد لنا
هل شفنا بعنينا او حسينا باي حاسة من الحواس الخمسة بتاعتنا ؟ لأ امال ايه ده متأكدين ليه ؟ سمعنا في القرآن وصدقنا. يبقى احنا صدقنا بالغيب قبل ان نرى
اللي فاضل بالنسبة لنا ان ده ان التصديق ده يؤدي الى خشية الله احنا مصدقين الحمد لله لكن لازم هذا التصديق يصل الى مرحلة انه يصل بنا الى خشية الله
قارن بقى اللي خشي الرحمن بالغيب بالتاني اللي كان فيه غفلة لغاية ما جاءت سكرة الموت وتأكد ورأى بعينه وبصره بقى حديد فشاف وامن ما كانش مؤمن به في الدنيا عكس بعض بالزبط ده
اه اه من خشي الرحمن بالغيب بالغيب هو وصل لمرحلة التصديق والخشية كمان والتاني اقرا اتنين وعشرين معي. ارجع بسرعة على اتنين وعشرين. لقد كنت في غفلة من هذا فكشفنا عنك غطاءك فبصرك اليوم
حديد النهاردة هذا المجرم اللي كفر في الدنيا صدق في الاخرة لان بصره انكشف قدام بصره. احنا الحمد لله صدقنا بالغيب قبل ما نشوف تلاتة وتلاتين من خشي الرحمن بالغيب وجاء بقلب منيب
القلب هو المشاعر وجاء بقلب منيب يعني كل مشاعره جاءت مشحونة بالايمان اديكم مسال واحد قاعد في صلاة الجمعة وسمع سورة قاف من الامام على المنبر ففاضت عيناه وهو يسمعها
حالة جميلة جدا ايمانية عالية اوي ثم صلى ورأى الامام وبكى في الصلاة حتى بلل سجادة المسجد حاجة جميلة جدا ثم هو خارج وفي هذه الحالة من الخشوع لقى سيارته مخبوطة
قدام المسجد واحد وهم في الصلاة خبط سيارته وطلع يجري بالعربية بتاعته وخلاص فلما شافوا عربيته مخبوطة يزعق ويعلي صوته ويصرخ ومش معقول كده مع شخص اخر طب ده مشكلته ايه
هو فعلا عنده مشاعر الخوف من الله وبيتأثر بالقرآن واضح ان ايمانه قوي جدا في هذه المشاعر لكن مشاعر الرضا بقضاء الله فيها مشكلة كبيرة عنده ايمانياته مش قوية في مشاعر اخرى
يبقى هو محتاج يقوي ايمانه في كل المشاعر حتى يأتي بقلب سليم سورة الشعراء الا من اتى الله بقلب سليم. يبقى القلب السليم هو القلب المنيب ده. اللي بيرجع الى الله في
كل شيء معي اربعة وتلاتين هنخلص خلاص قربنا نخلص ادخلوها بسلام ذلك يوم الخلود تخيل الراحة والفرحة اللي سنشعرها باذن الله عندما نسمع هذا الاذن بالدخول واحنا بيتقال لنا ادخلوها بسلام
ذلك يوم الخلود. ده اللي معه باسبور مصري. وهو داخل امريكا ولا بريطانيا ولا اي دولة من الدول دي زابط الجوازات يسأله انت جاي ليه نقعد بقى نتمحلس بابتسامة كده وخفة دمه جايين عشان بنحب بلدكم قوي. بلدكم جميلة قوي. وجايين نعمل شوبينج ونصرف فلوسنا بقى في محلاتكم وبتاع عايزين نقنع الراجل
اتفضلوا وبتاع ومن جوة الواحد عم قلبه عمال يقول يا رب يا رب يا رب يا رب يسمح لي ادخل يا رب يسمح لي ادخل اول ما الاقيه بيمسك الختم وبيختم الجواز وبيديه لك عشان تعدي يقول لك اتفضل
قلبك بيبقى هيفط من الفرحة هو في ايه فاكر نفسك داخل فين الجنة الفرحة الحقيقية هي يوم ما يقال لك على باب الجنة ادخلوها بسلام ذلك يوم الخلود اللهم اجعلني واياكم من الاوابين الذين يخشون الرحمن بالغيب
وقلوبهم منيبة سليمة فيقال لهم يوم القيامة ادخلوها بسلام ذلك يوم الخلود ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا
فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب
ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا يرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين كن مع اخواننا في تركستان وانصرهم وانصر من نصرهم واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير
واجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحد
على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها. واملأها بنور الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على
شهادتي في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله نفس هذا الموعد ان كنا من اهل الدنيا